钦定古今图书集成/明伦汇编/闺媛典/第102卷 > 皇清八 > 陈酉妻昝氏
## 钦定古今图书集成/明伦汇编/闺媛典/第102卷 > 皇清八 > 陈酉妻昝氏

按《通州志》：昝氏，漆匠陈酉妻。家甚贫，夫妇颇相得。大兵临城，城中有力者先避去，独酉夫妇靡所适。兵且至，乃仓皇出城。妇又怯，步不得前，泣谓其夫曰：“倘为所掠奈何？吾义不负汝，不若先死为洁。” 酉曰：“何至是？” 妇曰：“必迫而后死，晚矣。” 俄见被创者渡河而来，人咸大惊，妇即投于水，酉抚肤大痛，亦投水，抱其妇尸同殁焉。